Көліктер 2

Көліктер 2 - Өз жобаларында жанұялық құндылықтарды, қайырымдылықты, өзара қолдауды насихаттайтын «Уолт Дисней » мультфильмі. Ірі әлемдік киностудиясы үшін қазақ тілі әлемде бар 7 мың тіл арасында ресми дубляж дың 39-шы тілі болды. Дубляждалуы Түркі тілдерінің арасында дисней фильмдері бұған дейін түрік тіліне ғана дубляжданған. Аталған мультфильмнің негізгі мағынасын ана тілімізде дәлірек беру үшін фильм ағылшын тілінен қазақ тіліне тікелей аударылды. Дубляж халықаралық сапа стандарттарына сәйкес келеді. Дубляждау жұмысы үш аптадан астам уақыт жүргізілді. Дубляждау кезінде 30-дан астам жеке дауыс қолданылған екен. Жазу процесі Алматы қаласындағы «Cinema Tone Production» студиясында жүзеге асырылса, ақырғы монтаж Лондондағы «Shepperton» студиясында жасалыпты. «Біз дубляждың сапасына ерекше көңіл аударамыз. Сондықтан да біз басқа мемлекеттерге белгілі бір талап қоя отырып, қазақ тіліне де сондай талап енгіздік. Лос-Анджелес, Лондон, Москва және Астана қалаларының мамандарынан құрылған топ үлкен жетістіктерге жетті. Сіздер бұл мультфильмді өз ана тілдеріңізде көре алатындарыңызға біз өте қуаныштымыз», – деді Марина Жигалова-Озкан. Бес басты кейіпкерді дыбыстайтын әртістер Лос-Анджелесте бекітілді. Бір дауысты бекіту үшін фильм режиссері кем дегенде 5-6 дауыс ұсынуы тиіс болды. Басқа кейіпкерлердің дауыстары Алматы қаласында «Уолт Дисней Компани ТМД» компаниясының Disney Character Voices бөлімінің қызметкерлерінің қатысуымен бекітілді. «Көліктер 2» мультфильмінің кейіпкерлерін қазақша дыбыстағандардың қатарында Бақытжан Әлпейісов, Күнсұлу Шаяхметова, Дәулет Әбдіғапаров, Нышанбек Жұбанаев және Азамат Қанапия бар. Мультфильмді шығарушыларға Қанапияев дыбыстаған Мэтр ерекше ұнапты. «Біз естіп көрген Мэтрлердің ең үздіктерінің бірі», – деді олар. «Біз осы премьераны 5 жыл күтеміз дегенше, мультфильмнің кейіпкерлері қазақ тілін жетік меңгеріп алды», – деп қалжыңдады Вадим Голенко. Сөзін қорытындылай келе Марина Жигалова-Озкан осы жылдың аяғында мультфильм DVD– дисктерінде шығатынын айтты. Мультфильмді қазақ тілінде көргісі келетін әрбір адам осы дискіні алып көре алады. «Көліктер 2» – бұл Қазақстан Республикасы Тәуелсіздігінің 20 жылдығына арналған «Болашақ» Қауымдастығы, «Меломан» компаниясы, «Алтын Қыран» халықаралық қайырымдылық қоры және бүкіл әлемге әйгілі екі киностудияның бірігіп шығарған сыйлығы. Сюжеті Найзағай МакКуин мен оның досы Мэтр жаңадан қызықты да шытырман оқиғаларды бастан өткереді. Әлемнің ең маңызды да, айтулы жарысы — Әлемдік Гран-При басталмақ. Бұл сында Формула-1, NASCAR, Le Mans секілді барлық санаттағы жарысушылардың үздігі анықталмақ. МакКуин Жапонияның, Францияның және Италияның аса қауіпті үздіктердің үздігімен сайысқа түсуі тиіс. Алайда, ол Мэтр екеуінің шытырман тыңшылық қастандыққа тап болатындарын әлі білмейтін еді. Қазақша дыбыстағандар *Азамат Қанапия — Мэтр *Нышанбек Жұбанаев — Найзағай Маккуин / Тумбер *Бақытжан Әлпейісов — Финн Макмиссл *Күнсұлу Шаяхметова — Холли Делюкс *Қайрат Домбаев — Сэр Майлз Карданвал *Бейбіт Қамаранов — Франческо Бернулли *Сағаділдә Үсіпбалиев — Брент Мустангбургер / Профессор Цет *Қадірбек Демесін — Грэм *Ержан Жарылқасынов— Эйсер / Даррел Картрип / Отис *Әйгерім Байбергенова — Салли *Бауыржан Жүсіпбеков — Тополино ағай *Бақытжан Қаюев — Дэвид Хоббскэп *Жасұлан Байсалбеков — Мэл Дорадо *Бекжан Асаубайұлы Тұрыс— Луиджи *Рашида Хаджиева — Тополино апай *Диалогтар бойынша режиссер — Айжан Жамшитова *Аудармашы — Даурен Қасенов *Мөтінін өңдеген — Салтанат Дунгенбаева *Шығармашылық жөніндегі жетекшілер — Юлия Баранчук, Сергей Пасов *Дыбыс режиссері — Илья Бисеров, Александр Химич *Кастинг жүргізген режиссер — Юлия Бисерова *Жобаны басқарушы — Жанна Исабаева *Дубляж жасалған студия — «Cinema Tone Production» *Дыбысын реттеген студия — «Shepperton International» *Қазақ тілінде шығарған — Disney Character Voices International, Inc. Қосымша дауыстар *Рүстем Жанаманов *Бейбіт Қамаранов *Бекен Кемалданов *Алымжан Илимұлы Айсаев *Қайрат Домбаев *Нышанбек Жұбанаев *Жасұлан Байсалбеков *Айжан Жамшитова *Бақытжан Каюев *Сәуле Тұрдақынова *Дәулет Әбдіғапаров *Азамат Қанапия *Әйгерім Байбергенова *Гүлмира Юсупова Дереккөздер Сілтемелер * [http://disney.go.com/cars/cars2/ Ресми торап] *